Sülvi Seppel-Hüvonen	Teie: 11.07.2023 nr 8-4/23/5594-2	
Transpordiamet	
	Meie: 10.08.2023 nr 2.1-9/1379 - 3	

	

	
Lagedi tee T16 kinnisasja jagamine		

Austatud Sülvi Seppel-Hüvonen	

Vastuseks Teie kirjale anname teada järgmist. 
Transpordiamet tegi 10.01.2023 e-kirjaga ettepaneku jagada riigi omandis olev Lagedi tee T16 (78401:101:4727) kinnisasi kaheks osaks nii, et läänepoolne osa, mis on seotud riigitee 3705 Väo ühendusteega, jääks riigi omandisse ja idapoolne osa, millel asub Jõesaare tänav, võõrandatakse Tallinna linnale. Tallinna Linnavaraameti selgitas Tallinna Keskkonna- ja Kommunaalameti seisukoha ning esitas 09.03.2023 kirjaga nr 2.1-9/1379-1 taotluse Lagedi tee T16 kinnistu osa Tallinna linnale tasuta omandamiseks. 
Alustasite riigi omandis oleva kinnisasja jagamise menetlust ning esitasite taotluse jagamiseks Tallinna Linnaplaneerimise Ametile (edaspidi TLPA). Segadust tekitas TLPA arhitekti esialgne seisukoht, et kehtiv detailplaneering jagamist ei võimalda. Käesolevaks ajaks oleme saanud TLPA-lt teabe, et jagamine on siiski võimalik, TLPA on kinnistu jagamise menetlusse võtnud ning materjalid on edastatud maakorraldustöödeks K-Projekt Aktsiaseltsile. TLPA geodeesia ja maakorralduse osakond ootab maamõõtjalt mõõdistusandmeid, et menetlusega edasi liikuda.

	
Lugupidamisega	

(allkirjastatud digitaalselt)	
Natalia Kalm-Kornet	
maakorralduse sektori juht
maatoimingute osakonna juhataja ülesannetes